ગોધરામાં રામનગરમાં આવેલા બીએપીએસના શ્રી સ્વામીનારાયણ મંદિર ખાતે સાત દિવસનો ધાર્મિક મહોત્સવ મહંત સ્વામીની ઉપસ્થિતિમાં યોજાઇ રહ્યો છે. મહોત્સવના ત્રીજા દિવસે સવારે 11 વાગ્યે સ્મૃતિદિને હરિભક્તોને આશીર્વચન આપી દર્શન દરમિયાન ઘોઘંબાના રાજપૂત ફળિયામાં રહેતાં નારસિંહ બાપુજી ગોહિલ તેમના પુત્ર સાથે મહંત સ્વામીનાં દર્શન કરવા આવ્યા હતા. 88 વર્ષીય નારસિંહ બાપુજીને ઘણા સમયથી બંને કિડની કામ કરતી ન હતી. તેમના પુત્ર તરૂણના સહારે ચાલીને મહંત સ્વામીનાંં દર્શન દરમિયાન બાપાને પ્રાર્થના કરી કે પિતાની ઉંમર 88 વર્ષની છે અને કિડનીની તકલીફ છે તો આપ એમને ધામમાં લઇ જવાની ઇચ્છા પૂર્ણ કરો તેવી અરજ તરૂણસિંહે કરી હતી.